Document ID: 32005D0067

ODLOČBA KOMISIJE
z dne 28. januarja 2005
o spremembi Prilog I in II k Odločbi 2003/634/ES o odobritvi programov za pridobitev statusa odobrenih območij in odobrenih ribogojnic znotraj neodobrenih območij glede virusne hemoragične septikemije (VHS) in infekciozne hematopoetske nekroze (IHN) pri ribah
(notificirana pod dokumentarno številko K(2005) 148)
(Besedilo velja za EGP)
(2005/67/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), in zlasti člena 10(2) Direktive,
ob upoštevanju naslednjega:
(1)
Odločba Komisije 2003/634/ES (2) potrjuje in navaja programe, ki so jih predložile različne države članice. Programi so pripravljeni tako, da lahko država članica za območja ali ribogojnice na območjih, ki niso odobrena, pozneje začne postopke za pridobitev statusa odobrenega območja ali odobrene ribogojnice znotraj neodobrenega območja glede ene ali več bolezni rib, virusne hemoragične septikemije (VHS) in nalezljive hematopoetske nekroze (IHN).
(2)
S pismom z dne 20. aprila 2004 je Ciper zaprosil za odobritev programa, ki naj bi se uporabljal na celotnem ozemlju Cipra. Predložena prošnja ustreza členu 10 Direktive 91/67/EGS, zato je program treba odobriti.
(3)
Programi za območje Val Brembana in ribogojnico Azienda Troticoltura S Cristina v Italiji so zaključeni. Zato jih je treba črtati iz Prilog I in II k Odločbi 2003/634/ES.
(4)
Odločbo 2003/634/ES je zato treba ustrezno spremeniti.
(5)
Ukrepi, predvideni s to odločbo, so skladni z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Odločba 2003/634/ES se spremeni na naslednji način:
1.
Priloga I se nadomesti s Prilogo I k tej odločbi.
2.
Priloga II se nadomesti s Prilogo II k tej odločbi.
Člen 2
Ta odločba je naslovljena na države članice.
V Bruslju, 28. januarja 2005

Labels: 18
6